पाएं अपने शहर की ताज़ा ख़बरें और फ्री ई-पेपरडाउनलोड करें
रामगढ़वा थाना क्षेत्र के अमोदेई पेट्रोल पंप के समीप एनएच पर मंगलवार की रात्रि एक बाइक सवार नौजवान दुर्घटना ग्रस्त हो गया। जिससे उसकी मौत घटनास्थल पर ही हो गई। यह दुर्घटना ट्रक के ओवरटेक करने के दौरान ट्रक की चपेट में आने से हुई। रात में जिस समय घटना घटित हुई जब वहां कोई नहीं था। इसका लाभ उठाकर ट्रक चालक ट्रक सहित फरार हो गया। मृत व्यक्ति के शव को रामगढ़वा पुलिस ने कब्जे में कर पोस्टमार्टम के लिए मोतिहारी भेजा है। शव की पहचान रक्सौल थानांतर्गत धनगढ़वा ग्राम निवासी दीपेंद्र पटेल के रूप में की गई है। युवक रामगढ़वा थाना के सिंगासिनी अपने ससुराल आया था। वहीं से घर वापस लौटने के क्रम में दुर्घटना का शिकार हो गया। बाइक सवार व्यक्ति के दुर्घटनाग्रस्त होने के बाद उसके सर से अत्यधिक खून निकल गया। इससे उसकी मृत्यु घटना स्थल पर ही हो गई। फरार ट्रक चालक की पहचान करने में पुलिस लगी है। दुर्घटनाग्रस्त बाइक को पुलिस अभिरक्षा में लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn